
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
26 ΙΟΥΛΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

383 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση ρυμοτομικού σχεδίου Ναυπλίου (Αργολί¬ 
δας) με τον καθορισμό χώρου για την ανέγερση παιδι¬ 
κού σταθμού και καθορισμός όρων και περιορισμών 

δόμησης αυτού..1 

Έγκριση πολεοδομικής μελέτης της Κοινότητας Πα- 
λαμά (Ν. Φθιώτιδας) στη θέση «Ντέρη Κάμπος»...2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Τροποποίηση ρυμοτομικού σχεδίου Ναυπλίου (Αργολίδας) 
με τον καθορισμό χώρου για την ανέγερση παιδικού 
σταθμού και καθορισμός όρων και περιορισμών δόμησης 
αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν.Δ/τος της 17 Ιουλίου 1923, ό¬ 
πως μεταγενέστερα τροποποιήθηκαν και συμπληρώθηκαν 
και ειδικότερα τα άρθρα του 3, 9, 29 και 70. 

2. Τις διατάξεις του Β.Δ/τος της 8/12.9.1923 (ΦΕΚ 
257/Α) σε συνδυασμό με τις διατάξεις του Ν.1065/1980 
(ΦΕΚ 168/Α) και ειδικότερα το άρθρο του 27 (παρ. 3). 

3. Τις διατάξεις του Ν.Δ/τος 8/1973, όπως τροποποιή¬ 
θηκε με το Ν.Δ. 205/1974 (ΦΕΚ 363/Α) και ειδικότερα 
τα άρθρα 34 και 35 αυτού. 

4. Τις διατάξεις του Ν. 947/1979 (ΦΕΚ 169/Α) και 
ειίικότερα το άρ-ύ.ρο του 62 (παρ. 1). 

5. Τις διατάξεις του Ν. 1032/1980 (ΦΕΚ 57/Α) και 
ειδικότερα τα άρθρα του 2, 3 και 7; 

6. Το υπ’ αριθ. 4527/174/7.2.83 έγγραφο της Δ/νσης 
Μελετών λοιπών Οικισμών προς το Δήμο Ναυπλίου για 
τηρηση της νόμιμης διαδικασίας από το οποίο προκύπτει 
ύτι η προθεσμία πέρασε άπρακτη. 

7. · Τις υπ’ αριθ. 609/82 και 41/85 γνωμοδοτήσεις του 
Κεντρικού Συμβουλίου Χωροταξίας, Οικισμού και Περι¬ 
βάλλοντος. 


8. Την υπ’ αριθ. 494/1985 γνωμοδότηση του Συμβου¬ 
λίου της Επικράτειας, με πρόταση του Υπουργού Χωρο¬ 
ταξίας, Οικισμού και Περιβάλλοντος, αποφασίζουμε : 

Άρθρο 1. 

Εγκρίνεται η τροποποίηση του ρυμοτομικού σχεδίου Ναυ¬ 
πλίου (Αργολίδας) στην περιοχή του Προσφυγικού Συ¬ 
νοικισμού «Νέο Βυζάντιο» με τον καθορισμό του με στοι¬ 
χεία ΑΒΓΔΑ τμήματος του υπ’ αριθ. 279 οικοδομικού τε¬ 
τραγώνου ως χώρου για την ανέγερση Παιδικού Σταθμού 
και τη δημιουργία πεζοδρόμου, όπως φαίνεται στο σχετικό 
πρωτότυπο διάγραμμα σε κλίμακα 1:1000, που θεωρήθηκε 
από τον Προϊστάμενο της Διεύθυνσης Πολεοδομικών Εφαρ¬ 
μογών με την υπ’ αριθ. 42811/1985 πράξη του και που 
συνοπτικό του αντίτυπο δημοσιεύεται με αυτό το διάταγμα. 

Άρθρο 2. 

Οι όροι και περιορισμοί δόμησης του παραπάνω χώρου, 
καθορίζονται ως εξής : 

1. Οικοδομικό σύστημα : το πανταχόθεν ελεύθερο. 

2. Μέγιστο ποσοστό κάλυψης τριάντα τα εκατό (30%) 
της επιφάνειας του -χώρου. 

3. Μέγιστος επιτρεπόμενος αριθμός ορόφων του κτι¬ 
ρίου δύο (2) με μέγιστο ύψος αυτών εννέα (9) μέτρα, στο 
οποίο συμπεριλαμβάνεται και το ύψος ενός και μισού μέ¬ 
τρου (1,50) της στέγης, η κατασκευή της οποίας είναι 
υποχρεωτική. 

4. Συντελεστής δόμησης τέσσερα δέκατα (0,4). 

Άρθρο 3. 

Η ισχύς του παρόντος διατάγματος, αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Χωροταξίας, Οικισμού και Περιβάλλο¬ 
ντος, αναθέτουμε τη δημοσίευση και εκτέλεση του παρόντος 
διατάγματος. - 

Αθήνα, 24 Ιουνίου 1985 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΙ ΧΩΡΟΤΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟΣ ΚΟΥΛΟΥΜΠΗΧ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟΝ) 


( 2 ) , 

Έγκριση πολεο δομικής μελέτης της κοινότητας Παλχμά 

(Ν. Φθιώτιδας) στη θέση «Ντέρη Κάμπος». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. 1337/1983 (ΦΕΚ 33/Α) και 
ειδικότερα τα άρθρα 6 (παρ. 1, 2, 4, 5 και 6), 7 (παρ. 
1, 2,· 4 και 5) και 11. 

2. Τις διατάξεις του Ν.Δ/τος «περί σχεδίων πόλεων 
κλπ.» της 17 Ιουλίου 1923, όπως μεταγενέστερα τροπο¬ 
ποιήθηκαν και ουμπληρώθηκαν' και ειδικότερα το άρθρο 

3 αυτού. 

3. Την υπ’ αριθ. 31761/1162/1985 απόφαση του Υπουρ¬ 
γού Χωροταξίας, Οικισμού και Περιβάλλοντος «Έγκριση 
γενικού πολεοδομικού σχεδίου του οικισμού Παλαμά της 
Κοινότητας Παλαμά (Ν. Φθιώτιδας)», (ΦΕΚ 233Δ/1985). 

4. Την υπ’ αριθ. 3/1985 γνωμοδότηση του Κοινοτικού 
Συμβουλίου Παλαμά. 

5. Την υπ’ αριθ. 12/1985 γνωμοδότηση του Συμβουλίου 
Χωροταξίας, Οικισμού και Περιβάλλοντος του νομού Φθιώ¬ 
τιδας. 

6. Την υπ’ αριθ. 531/1985 γνωμοδότηση του Συμβου¬ 
λίου της Επικράτειας, με πρόταση του Υπουργού Χωροτα¬ 
ξίας, Οικισμού και Περιβάλλοντος, αποφασίζουμε 

Άρθρο 1. 

Εγκρίνεται το πολεοδομικό σχέδιο της κοινότητας Πα¬ 
λαμά (Ν. Φθιώτιδας) στη θέση «Ντέρη Κάμπος» της ο¬ 
ποίας το γενικό πολεοδομικό σχέδιο εγκρίθηκε με την από¬ 
φαση 31761/1162/1985 του Υπουργού Χωροταξίας, Οι¬ 
κισμού και Περιβάλλοντος, με τον καθορισμό οικοδομήσι¬ 
μων χώρων, κοινοχρήστων χώρων, χώρου πλατείας, χώ¬ 
ρου βρεφονηπιακού σταθμού και νηπιαγωγείου, χώρου δη¬ 
μοτικού σχολείου, χώρου πολιτιστικού συλλόγου, χώρου εκ¬ 
κλησίας και χώρου κοινοτικού καταστήματος, ιατρείου, αί¬ 
θουσας πολλαπλών χρήσεων και γραφείου χωροφυλακής, ό¬ 
πως φαίνεται στο χρωματισμένο σχετικό πρωτότυπο διά¬ 
γραμμα με στοιχεία Π - 2.1 σε κλίμακα 1 :1000 που έχει 
θεωρηθεί από τον Προϊστάμενο της Δ/νσης Πολεοδομικών 
Εφαρμογών με την υπ’ αριθ. 45514/1985 πράξη του και 
που συνοπτικό του αντίτυπο δημοσιεύεται με το παρόν 
διάταγμα. 

Άρθρο 2. 

Εγκρίνεται ο πολεοδομικός κανονισμός της κοινότητας 
Παλαμά της οποίας το πολεοδομικό σχέδιο εγκρίνεται με 
το άρθρο 1 του παρόντος, όπως στα επόμενα άρθρα. 

Άρθρο 3. 

Στους οικοδομήσιμους χώρους με στοιχείο Α, όπως φαί¬ 
νεται στο σχετικό διάγραμμα, επιτρέπεται η ανέγερση κτι¬ 
ρίων για χρήση αμιγούς κατοικίας, όπως προσδιορίζεται 
με το υπ’ αριθ. 81/1980 Π.Δ/γμα (ΦΕΚ 267/Α) άρθρο 

4 παρ. 1 και 2. 

Στους οικοδομήσιμους χώρους με στοιχεία ΑΚ, επιτρέ¬ 
πεται η ανέγερση κτιρίων για χρήση γενικής κατοικίας, 
όπως προσδιορίζεται με το ίδιο Π. Δ/γμα (ΦΕΚ 27Α) 
άρθρο 5. 

Άρθρο 4. 

Στην πρόσοψη των οικοπέδων οικοδομημένων ή μη, επι¬ 
βάλλεται προκηπιο πλάτους τριών (3) μέτρων προκειμένου 
περί των οικοπέδων του 23 οικοδομικού τετραγώνου που 


έχουν πρόσωπο προς το σχολείο, πλάτους δε έξι (6) μέ· 
τρων προκειμένου περί των λοιπών οικοπέδων, όπως φαί¬ 
νεται στο ίδιο διάγραμμα. 

Άρθρο 5. 

Α) Τα ελάχιστα όρια εμβαδού και διαστάσεων, καθώς 
και οι όροι και περιορισμοί δόμησης των οικοπέδων,* ορί¬ 
ζονται ως εξής : 

1. Οικοδομικό σύστημα : το πανταχόθεν ελεύθερο. 

2. Ελάχιστο πρόσωπο : δέκα επτά (17) μέτρα. 

Ελάχιστο βάθος : τριάντα (30) μέτρα. 

Ελάχιστο εμβαδόν : χίλια (1000) μέτρα. 

3. Κατά παρέκλιση της προηγούμενης παραγράφου θεω¬ 
ρούνται άρτια και οικοδομήσιμα τα οικόπεδα το οποία 
κατά τη δημοσίευση του παρόντος διατάγματος έχουν : 

Ελάχιστο πρόσωπο : ένδεκα (11) μέτρα. 

Ελάχιστο βάθος : ένδεκα (11) μέτρα. 

Ελάχιστο εμβαδόν : εκατόν τριάντα (130) μέτρα. 

4. Μέγιστο ποσοστό κάλυψης των οικοπέδων τριάντα τα 
εκατό (30%) της επιφάνειάς τους. 

5. Συντελεστής δόμησης τέσσερα δέκατα (0,4). 

6. Μέγιστος επιτρεπόμενος αριθμός των ορόφων δύο (2) 
με μέγιστο ύψος των κτιρίων οκτώ (8) μέτρα. 

Β) Χώροι δημοτικού σχολείου και βρεφονηπιακού στα¬ 
θμού - νηπιαγωγείου : 

1. Οικοδομικό σύστημα : το πανταχόθεν ελεύθερο. 

2. Μέγιστο ποσοστό κάλυψης είκοσι τα εκατό (20%) της 
επιφάνειας κάθε χώρου. 

3. Συντελεστής δόμησης τέσσερα δέκατα (0,4). 

4. Μέγιστος επιτρεπόμενος αριθμός ορόφων των κτι¬ 
ρίων δύο (2) με μέγιστο ύψος αυτών οκτώ (8) μέτρα. 

Γ) Χώρος κοινοτικού καταστήματος, αίθουσας πολλα¬ 
πλών χρήσεων, ιατρείου και γραφείου χωροφυλακής. 

1. Οικοδομικό σύστημα : συνεχές. 

2. Μέγιστο ποσοστό κάλυψης πενήντα τα εκατό (50%) 
της επιφάνειας του χώρου. 

3. Συντελεστής δόμησης οκτώ δέκατα (0,8). 

4. Μέγιστος επιτρεπόμενος αριθμός ορόφων των κτι¬ 
ρίων δυο (2) με μέγιστο ύψος αυτών οκτώ (8) μέτρα. 

Δ) Το οριζόμενο στις ανωτέρω περιπτώσεις Α,Β,Γ, μέ¬ 
γιστο ύψος, προσαυξάνεται κατά ένα και μισό (1,50) μέ¬ 
τρα για την κατασκευή στέγης, η οποία είναι υποχρεωτική. 

Άρθρο 6. 

- Ορίζεται ο οικισμός Παλαμάς του οποίου εγκρίνεται το 
πολεοδομικό σχέδιο με το άρθρο 1 του παρόντος δ/τος, ως 
Ζώνη Ειδικής Ενίσχυσης (ΖΕΕ), όπως τα όρια αυτής φαί¬ 
νονται στο διάγραμμα με στοιχεία Π - 2.2. σε κλίμακα 
1:5000, που θεωρήθηκε από τον Προϊστάμενο της Δ/νσης 
Πολεοδομικών Εφαρμογών με την υπ’ αριθ. 45514/1985 
πράξη του και που συνοπτικό του αντίτυπο δημοσιεύεται 
με το παρόν διάταγμα. 

Άρθρο 7. 

Η ισχύς του παρόντος διατάγματος, αρχίζει, από τη δη¬ 
μοσίευσή του στην Εφημερίδα της Κυβερνήσεως. 

- Στον Υπουργό Χωροταξίας, Οικισμού και Περιβάλλο¬ 
ντος, αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Ιουλίου 1985 

υ ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

0 ΥΠΟΥΡΓΟΙ ΧΩΡΟΤΑΞΙΑΣ ΟΙΚΙΣΜΟΥ ΚΑΙ ΠΕΡΙΒΑΛΛΟΝΤΟΣ 

ΕΥΑΓΓΕΛΟ! ΚΟΥΛΟΥΜΠΗΧ 

